ŠIAULIŲ APYGARDOS TEISMO

PIRMININKAS

ĮSAKYMAS

DĖL ASMENŲ APTARNAVIMO IR JŲ PRAŠYMŲ, PAREIŠKIMŲ AR SKUNDŲ NAGRINĖJIMO ŠIAULIŲ APYGARDOS TEISME TAISYKLIŲ PATVIRTINIMO PAKEITIMO

2018 m. birželio 7 d. Nr. V-91

Šiauliai

Vadovaudamasis Lietuvos Respublikos teismų įstatymo 103 straipsniu, Lietuvos Respublikos viešojo administravimo įstatymu, Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklėmis, patvirtintomis 2007 m. rugpjūčio 22 d. nutarimu Nr. 875 „Dėl asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklių ir prašymo, skundo ar kito kreipimosi priėmimo faktą patvirtinančio dokumento formos patvirtinimo“ (Lietuvos Respublikos Vyriausybės 2017 m. lapkričio 15 d. nutarimo Nr. 933 redakcija), pakeičiu 2018 m. gegužės 11 d. įsakymu Nr. V-75, patvirtintu Asmenų prašymų nagrinėjimo ir jų aptarnavimo Šiaulių apygardos teisme taisyklių 35.2. punktą, ir išdėstau jį taip:

1. „35.2. asmenys prašymus, dokumentus gali pateikti Teismo raštinėje pirmadieniais, ketvirtadieniais nuo 8 val. iki 17 val., antradieniais, trečiadieniais nuo 7 val. iki 17 val., penktadieniais – nuo 8 val. iki 15.45 val. be pietų pertraukos.“

2. Teismo raštinės skyriaus vedėjai įregistruoti Taisyklių pakeitimą Teisės aktų registre (TAR);

3.	Informatikos skyriaus vedėjui Taisykles paskelbti teismo interneto svetainėje;

4. N u s t a t a u, kad šis įsakymo pasikeitimas įsigalioja nuo paskelbimo Teisės aktų registre.

Pirmininkas	Vytautas Kursevičius